|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΚΑΡΔΙΤΣΑΣ****Δ/ΝΣΗ ΠΡΟΓΡΑΜΜΑΤΙΣΜΟΥ ΠΛΗΡΟΦΟΡΙΚΗΣ & ΔΙΑΦΑΝΕΙΑΣ****ΤΜΗΜΑ ΠΡΟΓΡΑΜΜΑΤΙΣΜΟΥ****ΚΑΡΔΙΤΣΑ 22 -11-2018**  | ***Προμήθεια ποδηλατοστασίων*** *ΑΡΙΘΜΟΣ ΤΕΧΝΙΚΗΣ*  *ΕΚΘΕΣΗΣ :* ***19543****KA:* **30-7425.0040**CPV : **45223300-9** |
| ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ**:** | ***5.456,00 €*** |
|  ΠΟΣΟ ΤΕΧΝΙΚΗΣ ΕΚΘΕΣΗΣ**:** | **635,93 €** |

# ΤΕΧΝΙΚΗ ΠΕΡΙΓΡΑΦΗ & ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

Με την παρούσα μελέτη που συντάχθηκε σύμφωνα με τις διατάξεις του Ν. 4412/2016, προβλέπεται η ανάθεση της ακόλουθης προμήθειας, όπως αναλυτικά παρακάτω :

«Προμήθεια ποδηλατοστασίων» ΑΙΤΟΥΜΕΝΗΣ ΣΥΝΟΛΙΚΗΣ ΠΙΣΤΩΣΗΣ (ΜΕ ΦΠΑ 24% ): **635,93 €**

Πιο συγκεκριμένα, προβλέπεται η προμήθεια μεταλλικών ποδηλατοστασίων, για σαράντα δύο (42) συνολικά θέσεις ποδηλάτων, τα οποία θα τοποθετηθούν έξω από σχολικά συγκροτήματα της πόλης της Καρδίτσας, για την ασφαλή στάθμευση των ποδηλάτων. Η προμήθεια θα γίνει στο πλαίσιο της Ευρωπαϊκής Εβδομάδας Κινητικότητας, με χρηματοδότηση από το Πράσινο Ταμείο.

 Η προμήθεια των μεταλλικών ποδηλατοστασίων είναι συνολικού κόστους **635,93 €**, συμπεριλαμβανομένου του ΦΠΑ 24% και με πίστωση που υπάρχει στον Προϋπολογισμό εξόδων του Δήμου με **Κ.Α. 30-7425.0040** με τίτλο «Δαπάνες που αφορούν σε μόνιμα έργα στο πλαίσιο της εκστρατείας της Ευρωπαϊκής Εβδομάδας Κινητικότητας 2018»

Θα εκτελεστεί δε σύμφωνα με τις διατάξεις του Ν. 4412/2016. Το CPV της προμήθειας είναι 45223300-9.

Ο προϋπολογισμός και η αναλυτική περιγραφή των τεχνικών χαρακτηριστικών παρουσιάζεται όπως παρακάτω.

Η διάρκεια παράδοσης της προμήθειας θα είναι δέκα (10) ημέρες, από την ημερομηνία ανάθεσης.

Η ψήφιση της πίστωσης, θα γίνει μέσα στο οικονομικό έτος 2018.

Το προϊόν θα είναι αρίστης ποιότητας, με τις ανάλογες πιστοποιήσεις της κείμενης νομοθεσίας και θα πληροί τους όρους ποιότητας όπως αυτοί καθορίζονται από την σχετική Ελληνική ισχύουσα νομοθεσία και την ΕΕ. Θα είναι της απόλυτης αρεσκείας του φορέα, χωρίς ο προμηθευτής να μπορεί να επικαλεσθεί για όφελός του οποιαδήποτε τυχόν ασάφεια.

Τα ποδηλατοστάσια θα τοποθετηθούν εντός του προαύλιου χώρου δύο Δημοτικών Σχολείων, της πόλης της Καρδίτσας, όπως περιγράφεται παρακάτω:

|  |  |  |  |
| --- | --- | --- | --- |
| ***α/α*** | ***Θέση*** | ***Αριθμός ποδηλατοστασίων/******θέσεις ποδηλάτων*** ***Διάσταση*** | ***Συνολικός αριθμός θέσεων ποδηλάτων*** |
| 1 | Στον προαύλιο χώρο του 3ου Δημοτικού Σχολείου Καρδίτσας | 4/5 | 20 |
| 2 | Στον προαύλιο χώρο του 7ου Δημοτικού Σχολείου Καρδίτσας | 3/5 & 1/4 | 19 |
|  ΣΥΝΟΛΙΚΟΣ ΑΡΙΘΜΟΣ ΘΕΣΕΩΝ ΣΤΑΘΜΕΥΣΗΣ ΠΟΔΗΛΑΤΩΝ : 39 |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ ΠΡΟΜΗΘΕΙΑΣ** | **ΑΡΙΘΜΟΣ ΘΕΣΕΩΝ ΠΟΔΗΛΑΤΩΝ** | **ΤΙΜΗ/ΘΕΣΗ ΠΟΔΗΛΑΤΟΥ** | **ΣΥΝΟΛΟ ΔΑΠΑΝΗΣ** |
| Θέσεις ποδηλάτων | 39 | 13,15 € | 512,85 |
| Προστίθεται Φ.Π.Α. 24%  | 123,08 |
| **ΣΥΝΟΛΟ ΔΑΠΑΝΗΣ (€)** | **635,93** |

Ο προμηθευτής υποχρεούται να κατασκευάσει δύο (2) ενημερωτικές πινακίδες μεγέθους Α2 σύμφωνα με τις προδιαγραφές του Πράσινου Ταμείου και να τις τοποθετήσει στους δύο (2) χώρους εγκατάστασης των ποδηλατοστασίων.

|  |  |
| --- | --- |
|  **ΘΕΩΡΗΘΗΚΕ** |  |
| **Ο ΠΡΟΙΣΤΑΜΕΝΟΣ ΔΙΕΥΘΥΝΣΗΣ** **ΒΑΙΟΣ ΑΝΥΦΑΝΤΗΣ**  |  **Η ΣΥΝΤΑΞΑΣΑ** **ΝΑΤΑΛΙΑ ΤΖΕΛΛΟΥ** |